<classify> Twalib, ambaye pia ni kocha wa timu ya Taifa ya Oman alikutana na wadau hao wa soka la ufukweni kwenye Ukumbi wa Shirikisho la Soka Tanzania, TFF.Awali, wakati wa kubadilishana mawazo, mwamuzi wa soka la ufukweni, Idd Lila alisema kuwa soka la ufukweni linakabiliwa na uhaba wa mipira pamoja na viwanja japo kuna fukwe nyingi Tanzania.Bado soka la ufukweni halijapata umaarufu kwani hadi sasa timu ya taifa inatokana na wachezaji wa vyuo kwani ndio waliofanikiwa kucheza mashindano japo pia mipira nayo ni tatizo pamoja na viwanja, alisema Lila Twalib juzi alitoa msaada wa mipira 10 kwa ajii ya mchezo wa soka la ufukweni kwa Katibu Mkuu wa TFF, Mwesigwa Selestine ikiwa ni sehemu ya mchango wake kwa maendeleo ya mchezo huo.Japo Tanzania mwaka huu imeshiriki mashindano ya Afrika kwa soka la ufukweni na kuondolewa kwenye raundi ya pili na na timu ya Taifa ya Misri, mchezo huu bado haujaanza kuchezwa kama ligi rasmi.  <topic>: MICHEZO 